අපේ අරමුණ දුර්වල විපක්ෂනායක රනිල් වික්‍රමසිංහ පන්නා දමා කොන්ද පණ ඇති පක්ෂයේ උන්නතිය සඳහා ඇප කැප වන නායකයකු තෝරා පත් කර ගැනීම යයි ජාතික පවුර සංවිධානයේ සංවිධායක බස්නාහිර පළාත් සභා මන්ත්‍රී ශිරාල් ලක්තිලක මහතා පැවසීය.පසුගියදා (25) කොළඹ මහජන පුස්තකාල රැස්වීම් ශාලාවේ පැවති ‘පැරදුණා ඇති - රනිල් යන්න’ තේමාව යටතේ පැවති ප්‍රසිද්ධ රැස්වීමේදී ලක්තිලක මහතා මෙසේ පැවසීය.ශිරාල් මෛත්‍රී එකතු වෙලා තිලාන්ගෙ මහරාජාගෙ කොන්ත්‍රාත්තුවක් හරි රජයේ කොන්ත්‍රාත්තුවක් හරි බාර අරගෙන ක්‍රියාකරනවා කියල සමහරු කියනවා කියල ආරංචියි කී ශිරාල් මහතා අපි කාගෙවත් කොන්ත්‍රාත්තු භාරගෙන නෑ.අපේ සටන කොන්ද පණ නැති විපක්ෂ නායකයා පන්නා දමා රට ගැන පක්ෂය ගැන ගැඹුරින් සිතා එඩිතරව ක්‍රියාකරන නායකත්වයක් බිහි කිරීම බව පැවසීය.දකුණු පළාත් සභා මන්ත්‍රී මෛත්‍රී ගුණරත්න මහතා කතා කරමින් අතීතයේ මහජන ගෞරවයට පාත්‍ර වූ එක්සත් ජාතික පක්ෂයේ වත්මන් දුර්වල නායකත්වය නිසා කඩා වැටීමකට ලක්වූ අවස්ථාවේ එය යළි ගොඩනැඟීමේ සත් භාවයෙන් ‘ ජාතික පවුර’ සංවිධානය කළ බවත් එය කඩාකප්පල් කිරීමට නොහොබිනා ක්‍රියා සිදු කරන අතර ඒවාට ඉඩ නොතබා රට ජාතිය ආගම මෙන්ම පක්ෂය ගැනද උනන්දුවෙන් එඩිතරව ක්‍රියා කරන නායකයකු පත් කරන තුරුම අපේ මතය හා සටන ගෙනයන බවද පැවසීය.පූජ්‍ය උලපනේ සුමංගල හිමියන් කතා කරමින් එක්සත් ජාතික පක්ෂයේ ජයග්‍රහණය වැළැක්වූ රනිල් වික්‍රමසිංහ එළවා දැමීමට එ.ජා.ප. යට සම්බන්ධ භික්ෂු පෙරමුණ, නීතිඥ සංගමය, වෘත්තීය සමිති ඇතුළු වෙනත් සංවිධාන එකතු වී ක්‍රියා කළ බවත් ඒ සටන තවදුරටත් ගෙන යන බවත් කොන්ද පණ නැති රනිල්ට ඇති එකම හැකියාව විනය පරීක්ෂණ තියා පක්ෂයේ දක්ෂයින් පන්නා දැමීම බවත් දැනට පත් කර ඇති නායකත්ව මණ්ඩලය අමු ප්‍රෝඩාවක් බවත් නායකත්වය බේරා ගැනීම සඳහා රනිල් ඕනෑ ම නුසුදුසු ක්‍රියාවක්ද වුවද කිරීමට ඉදිරිපත් වන බවද පැවසීය.එක්සත් ජාතික පක්ෂයේ හිටපු අමාත්‍යවරයකු වූ යු. එල්. එම්. පාරුක් මහතා කතා කරමින් එක්සත් ජාතික පක්ෂයේ නායකත්වයේ දුර්වලකම නිසා පක්ෂ සාමාජිකයින් සීසීකඩ වෙලා ඇති බවත් ජාති, ආගම්, කුල මල නොතකන ගෞරවණීය පක්ෂයක් හැටියට ජනතා ගෞරවය දිනා සිටි එක්සත් ජාතික පක්ෂය අද අවාසනාවන්ත තත්ත්වයට පත්ව ඇති බවත් පක්ෂය රකින්නට නම් නායකත්වය තුළ වෙනසක් ඇති කළ යුතු බවත් අපගේ අරමුණ ගම් මට්ටමට ගෙන යා යුතු බවත් පැවසීය.රණවිරු ජගත් ආරියදාස මහතා කතා කරමින් මෙසේ පැවසීය.